CELEX: 22007D0027
Language: sl
Date: 2007-04-27 00:00:00
Title: Sklep Skupnega odbora EGP št. 27/2007 z dne 27. aprila 2007 o spremembi Priloge XIII (Promet) k Sporazumu EGP

9.8.2007   
            
            
               SL
            
            
               Uradni list Evropske unije
            
            
               L 209/48
            
         SKLEP SKUPNEGA ODBORA EGP
   št. 27/2007
   z dne 27. aprila 2007
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 155/2006 z dne 8. decembra 2006 (1).
            
         
               (2)
            
            
               Uredba Evropskega parlamenta in Sveta (ES) št. 1592/2002 z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu (2) je bila vključena v Sporazum s Sklepom Skupnega odbora EGP št. 179/2004 (3) z dne 9. decembra 2004 s posebnimi prilagoditvami.
            
         
               (3)
            
            
               Uredbo Komisije (ES) št. 736/2006 z dne 16. maja 2006 o načinih dela Evropske agencije za varnost v letalstvu pri opravljanju inšpekcijskih pregledov standardiziranja (4) je treba vključiti v Sporazum –
            
         SKLENIL:
   Člen 1
   Za točko 66q (Uredba Komisije (ES) št. 2042/2003) Priloge XIII k Sporazumu se vstavi naslednja točka:
   
      
                  „66qa.
               
               
                  
                     32006 R 0736: Uredba Komisije (ES) št. 736/2006 z dne 16. maja 2006 o načinih dela Evropske agencije za varnost v letalstvu pri opravljanju inšpekcijskih pregledov standardiziranja (UL L 129, 17.5.2006, str. 10).
                  Za namen tega sporazuma veljajo določbe Uredbe z naslednjimi prilagoditvami:
                  
                              (a)
                           
                           
                              v členu 14 se besede ‚ali sporazuma med državami Efte in tretjo državo‘dodajo za ‚sporazuma Skupnosti‘, besede, ‚kakor je bila prilagojena za namen tega sporazuma‘ pa se dodajo za ‚Uredbe (ES) št. 1592/2002‘;
                           
                        
                              (b)
                           
                           
                              v drugem pododstavku člena 17 se doda:
                              ‚Letno poročilo, ki prikazuje analizo inšpekcijskih pregledov standardiziranja, se posreduje Nadzornemu organu EFTA.‘“
                           
                        
            
   Člen 2
   Besedilo Uredbe (ES) št. 736/2006 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 28. aprila 2007, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 27. aprila 2007
      
         
            Za Skupni odbor EGP
         
         
            Predsednik
         
         Alan SEATTER
      
   
   
      (1)  UL L 89, 29.3.2007, str. 29.
   
      (2)  UL L 240, 7.9.2002, str. 1.
   
      (3)  UL L 133, 26.5.2005, str. 37.
   
      (4)  UL L 129, 17.5.2006, str. 10.
   
      (5)  Navedena ni nobena ustavna zahteva.